turjo4nis/wikipedia-bn-dump-20250701 huggingface dataset:
ড্রিমওয়ার্কস পিকচার্স

ড্রিমওয়ার্কস, এলএলসি (), যা ড্রিমওয়ার্কস পিকচার্স (DreamWorks Pictures), ড্রিমওয়ার্কস এসকেজি (DreamWorks SKG), ড্রিমওয়ার্কস স্টুডিওজ (DreamWorks Studios) বা ডিডব্লিউ স্টুডিওজ, এলএলসি (DW Studios, LLC) নামেও পরিচিত। এটি একটি মার্কিন ফিল্ম স্টুডিও যারা চলচ্চিত্র তৈরি, প্রযোজনা, ও পরিবেশনা করে থাকে। সেই সাথে তাঁরা ভিডিও গেম, টেলিভিশন অনুষ্ঠানের ওপরেও কাজ করে থাকে। এটি প্রায় প্রযোজনা ও পরিবেশনা করেছে এমন ১০টিরও বেশি চলচ্চিত্র যুক্তরাষ্ট্রের বক্স অফিসে স্থান পেয়েছে এবং চলচ্চিত্রগুলো প্রত্যেকে ১০ কোটি ডলারেরও ওপর ব্যবসা করেছে। এখন পর্যন্ত এটির সবচেয়ে ব্যবসাসফল চলচ্চিত্রটি হচ্ছে শ্রেক ২।

ড্রিমওয়ার্কসের কার্যক্রম শুরু হয় ১৯৯৪ সালে মিডিয়া মুঘল স্টিভেন স্পিলবার্গ, গ্যারি ক্যাটজেনবার্গ, এবং ডেভিড গিফেনের হাত ধরে। ড্রিমওয়ার্কস লোগোর পেছনে এসকেজি (SKG) কথাটা লাগানোর স্বার্থকতা এখানেই, যা যথাক্রমে এর তিন প্রতিষ্ঠাতার নামের শেষাংশের আদ্যাক্ষর। কিন্তু ২০০৫ সালের ডিসেম্বরে এটির প্রতিষ্ঠাতারা স্টুডিওটি ভায়াকমের কাছে বিক্রি করতে সম্মত হয়। এই বিক্রয় প্রক্রিয়া শেষ হয় ফেব্রুয়ারি ২০০৬-এ। ২০০৮ সালে ড্রিমওয়ার্কস, প্যারামাউন্ট পিকচার্সের সাথে তাদের পার্টনারশিপ ছিন্ন করার ইচ্ছা প্রকাশ করে, এবং ভারতীয় চলচ্চিত্রে বিনিয়োগের জন্য ভারতের রিলায়ান্স এডিএ গ্রুপের সাথে ১৫০ কোটি মার্কিন ডলারের চুক্তি স্বাক্ষর করে।

ড্রিমওয়ার্কসের অ্যানিমেশন বিভাগ চালু হয় ২০০৪ সালে ড্রিমওয়ার্কস অ্যানিমেশন এসকেজি নামে। এটির মাধ্যমে তৈরিকৃত চলচ্চিত্রগুলো বিশ্বব্যাপী পরিবেশন করে প্যারামাউন্ট পিকচার্স, কিন্ত বিভাগটি প্যরামাউন্ট/ভায়াকম থেকে সম্পূর্ণ স্বাধীন।

তথ্যসূত্র

বহিঃসংযোগ 
 DreamWorks Company Profile and Contacts
 Official site 
 DreamWorks fan site

১৯৯৪-এ প্রতিষ্ঠিত
মার্কিন চলচ্চিত্র কোম্পানি
ক্যালিফোর্নিয়া ভিত্তিক বিনোদন কোম্পানি
মার্কিন যুক্তরাষ্ট্রের চলচ্চিত্র পরিবেশক
মার্কিন যুক্তরাষ্ট্রের চলচ্চিত্র প্রযোজনা কোম্পানি
স্টিভেন স্পিলবার্গ
নিকোলাস কেজ

নিকোলাস কেজ () (জন্ম: ৭ জানুয়ারি, ১৯৬৪) হচ্ছে একজন মার্কিন অভিনেতা। তিনি অভিনয়কে তার পেশা হিসেবে নিতেই আগ্রহী ছিলেন, এবং অভিনয়ে তার টেলিভিশন অভিষেক হয় ১৯৮১ সালে। খারাপ বা বখাটে ছেলে ধরনের বিভিন্ন চরিত্রে অভিনয় করে কেজ অনেক পুরস্কার লাভ করেছেন। এরমধ্যে আছে ১৯৮৯ সালে লিভিং লাস ভেগাস চলচ্চিত্রে অভিনয়ের জন্য সেরা অভিনেতা বিভাগে ইন্ডিপেন্ডেন্ট স্পিরিট পুরস্কার ও একাডেমি পুরস্কার জয়। এছাড়াও সাম্প্রতিককালে অ্যাডাপশন. চলচ্চিত্রে অভিনয়ের জন্য তিনি সেরা অভিনেতা বিভাগে টরেন্টো ফিল্ম ক্রিটিক্‌স পুরস্কার লাভ করেছেন।

এখন পর্যন্ত কেজ ৬০টিরও বেশি চলচ্চিত্রে অভিনয় করেছেন। তার উল্লেখযোগ্য চলচ্চিত্রগুলোর মধ্যে আছে ফেইস/অফ (১৯৯৭), ঘোস্ট রাইডার (২০০৭), এবং ন্যাশনাল ট্রেজার (২০০৪)। ব্যক্তিগত জীবনে কেজ বিয়ে করেছেন তিনবার। যথাক্রমে প্যাট্রিসিয়া আরকেট, লিসা মারি প্রেসলি, এবং অ্যালিস কিমকে। প্রথম দুজনের সাথে বিচ্ছেদ হয়ে গেলেও বর্তমানে তিনি অ্যালিস কিম কেজের সাথে বিবাহিত।

তিনি পড়াশোনা করেছেন যুক্তরাষ্ট্রের লস অ্যাঞ্জেলসের বেভারলি হিল্‌স হাই স্কুলে।

তথ্যসূত্র

বহিঃসংযোগ 

 
 
 World Trade Center Interview with Nicolas Cage  From IGN FilmForce
 Nicolas Cage Ghost Rider video interview with stv.tv/movies

১৯৬৪-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
কোপলা পরিবার
মার্কিন চলচ্চিত্র অভিনেতা
মার্কিন চলচ্চিত্র প্রযোজক
শ্রেষ্ঠ অভিনেতা বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
শ্রেষ্ঠ অভিনেতা বিভাগে ন্যাশনাল বোর্ড অব রিভিউ পুরস্কার বিজয়ী
স্ক্রিন অ্যাক্টরস গিল্ড পুরস্কার (সেরা অভিনেতা - চলচ্চিত্র) বিজয়ী
মার্কিন কণ্ঠাভিনেতা
জার্মান বংশোদ্ভূত মার্কিন ব্যক্তি
ইতালীয় বংশোদ্ভূত মার্কিন ব্যক্তি
পোলীয় বংশোদ্ভূত মার্কিন ব্যক্তি
আর্কেট পরিবার
মার্কিন খ্রিস্টান
নড়াচড়া ধারণ

নড়াচড়া ধারণ বা গতি ধারণ চলচ্চিত্র শিল্পে ব্যবহৃত চিত্রধারণের একটি কৌশল বিশেষ। একে ইংরেজি ভাষায় মোশন ক্যাপচার (), মোশন ট্র্যাকিং (motion tracking) বা সংক্ষেপে মোক্যাপ (mocap) নামে ডাকা হয়। এই পদ্ধতিতে চিত্রধারণের সময় নড়াচড়াগুলোকে ধারণ করা হয় এবং সাথে সাথে সেগুলিকে ডিজিটাল (সাংখ্যিক) মানে রূপান্তর করে কম্পিউটার যন্ত্রে ধারণ করে রাখা হয়। মার্কিন যুক্তরাষ্ট্রের ম্যাসাচুসেটস অঙ্গরাজ্যের লরেন্স শহরে এই পদ্ধতিটি আবিষ্কৃত হয়। বিভিন্ন ক্ষেত্রে এটির ব্যবহার বিদ্যমান। যেমন: সামরিক, বিনোদন শিল্প, খেলাধূরা, এবং চিকিৎসা যন্ত্রপাতিতে। চলচ্চিত্রে এটির ব্যবহার মূলত অ্যাকশন দৃশ্যে অভিনেতা অ্যাকশন ধারণের ক্ষেত্রে, এবং সেটিকে ত্রিমাত্রিক চলমান চিত্রনির্মাণ (থ্রিডি অ্যানিমেশন) সচলভাবে উপস্থাপনার ক্ষেত্রে। যখন এই প্রক্রিয়ায় মুখমণ্ডল, আঙ্গুল, এবং অভিব্যক্তিও যোগ করা হয়, তখন এটিকে পরিবেশনা ধারণ (পারফরমেন্স ক্যাপচার) নামেও অভিহিত করা হয়।

তথ্যসূত্র

বহিঃসংযোগ 
 স্ট্যানফোর্ড 
 Motion Graphics Examples

চলচ্চিত্রের কৌশল
কম্পিউটার অ্যানিমেশন
কম্পিউটিং ইনপুট ডিভাইস
মন্ট্রিয়ল

মন্ট্রিয়ল (, ) বা মঁরেয়াল  (, ) কেবেক প্রদেশের বৃহত্তম, কানাডার দ্বিতীয় বৃহত্তম এবং উত্তর আমেরিকার নবম বৃহত্তম শহর। এটির মূল নাম ছিল ভিল দ্য মারি বা মেরির নগরী। শহরটির বর্তমান নামটি এসেছে শহরের কেন্দ্রস্থলে অবস্থিত পর্বতচূড়ার ফরাসি নাম "মোঁ রেয়াল" (ফরাসি Mont Réal, "রাজকীয় পর্বত") এবং এই নামটি দেওয়া হয়েছে শহরের কাছে অবস্থিত ইল দ্য মোঁরেয়াল নামক দ্বীপ থেকে।

২০১১ সালে আদমশুমারী অনুযায়ী এই শহরে বসবাসরত মানুষের সংখ্যা ১,৬৪৯,৫১৯ জন। মন্ট্রিয়লের মহানগর এলাকার আয়তন ) এবং এর জনসংখ্যা ছিল ৩,৮২৪,২২১ জন এবং  বর্তমানে ২০১৪ সালের প্রাক্কলন অনুযায়ী কেন্দ্রীয় মহানগর এলাকায় ৪১ লক্ষ লোক বাস করে।  

শহরের দাপ্তরিক ভাষা ফরাসি এবং ২০০৬ সালের পরিসংখ্যান অনুসারে এখানকার বাসিন্দাদের ৫৬.৯% বাড়িতে ফরাসি ভাষায়, ১৮.৬% ইংরেজি ভাষায় এবং বাকিরা অন্যান্য ভাষায় কথা বলে। এছাড়া বৃহত্তর মন্ট্রিয়লে ৬৭.৯% লোক বাড়িতে ফরাসিতে এবং ১৬.৫% লোক ইংরেজিতে কথা বলে। মন্ট্রিয়ল কেবেক এবং কানাডার শহরগুলোর মধ্যে অন্যতম দ্বিভাষিক শহর যেখানে ৫৬% লোক ইংরেজি এবং ফরাসি উভয় ভাষাতেই কথা বলতে পারে। মন্ট্রিয়ল প্যারিসের পরে দ্বিতীয় বৃহত্তম শহর যেখানে ফরাসি প্রাথমিক ভাষা হিসেবে ব্যবহৃত হয়।

তথ্যসূত্র

আরো পড়ুন 
 
 
 Natural Resources Canada (2005). Canadian Geographical Names: Island of Montreal. Retrieved August 29, 2005.
 Michael Sletcher, 'Montréal', in James Ciment, ed., Colonial America: An Encyclopedia of Social, Political, Cultural, and Economic History, (5 vols., N.Y., 2005).

বহিঃসংযোগ 
 Official portal of Montreal 
 Official Tourism Montreal Website 
 Life in Montreal (1840–1945), Images from the McCord Museum's collections
 The Atlas of Canada: Montreal, circa 1915
 Bibliothèque Nationale du Québec
 Architecture of Montréal 
 Montréal from The Canadian Encyclopedia 

কানাডার শহর
মন্ট্রিয়ল
কেবেকের শহর ও নগর
জেনি শিমিজু

জেনি শিমিজু () (জন্ম: ১৬ জুন, ১৯৬৭) একজন জাপানী-আমেরিকান অভিনেত্রী ও মডেল।

পেশাজীবন 
২০০৫ সালে তিনি ব্রিটিশ স্কাই টিভি চ্যানেলের পাওয়ার লেসবিয়ান ইউকে চ্যানেলের জন্য অভিনেত্রী রেবেকা লুজকে বিয়ে করেন। অনুষ্ঠানটি লোগো টিভিতে পাওয়ার লেসবিয়ান নামে প্রচারিত হয় (লস অ্যাঞ্জেলসের সবচেয়ে প্রভাবশালী নারী সমকামিতামূলক অনুষ্ঠান)। এরপর তিনি অভিনেত্রী টাইরা ব্যাংকস-এর সাথে রিয়ালিটি অনুষ্ঠান অ্যামেরিকা'স নেক্সট টপ মডেল-এ উপস্থিত হয়েছেলিন। ২০০৫ সালে তিনি সমকামিতামূলক ম্যাগাজিন দ্য পিংক পেপার কর্তৃক সবচেয়ে আবেদনময়ী সমকামী সুন্দরী নির্বাচিত হন। শিমিজু ১৯৯৬ সালে ফক্সফায়ার চলচ্চিত্রে অভিনয় করেন। সেখানে তার সহঅভিনেত্রী ছিলেন অ্যাঞ্জেলিনা জোলি। বর্তমানে তিনি আমেরিকার ব্রাভো টিভি চ্যানেলে মেইক মি আ সুপারমডেল অনুষ্ঠানে বিচারক প্যানেলে একজন সদস্য।

তথ্যসূত্র

বহিঃসংযোগ 
 
 
 Interview with Jenny Shimizu and Rebecca Loos for DIVA lesbian magazine

১৯৬৭-এ জন্ম
জীবিত ব্যক্তি
মার্কিন এলজিবিটিকিউ ব্যক্তি
লস অ্যাঞ্জেলেসের অভিনেত্রী
এশীয় বংশোদ্ভূত এলজিবিটিকিউ মার্কিন ব্যক্তি
ক্যালিফোর্নিয়ার এলজিবিটিকিউ ব্যক্তি
মার্কিন নারী মডেল
জাপানি বংশোদ্ভূত মার্কিন অভিনেত্রী
এলজিবিটিকিউ মডেল
২১শ শতাব্দীর মার্কিন নারী
জেমস ম্যাকঅ্যাভয়

জেমস অ্যান্ড্রু ম্যাকআভয় ( (); জন্ম: ২১শে এপ্রিল ১৯৭৯) হলেন একজন স্কটিশ অভিনেতা। তিনি কিশোর অভিনেতা হিসেবে দ্য নিয়ার রুম (১৯৯৫) চলচ্চিত্রের মধ্য দিয়ে বড় পর্দায় কাজ শুরু করেন এবং ২০০৩ সাল পর্যন্ত টেলিভিশনে অভিনয় করেন। পরবর্তীতে তিনি টেলিভিশন ও চলচ্চিত্র দুই মাধ্যমেই কাজ করেন। তার উল্লেখযোগ্য টেলিভিশন নাটক হল নাট্যধর্মী স্টেট অব প্লে এবং বিজ্ঞান কল্পকাহিনীধর্মী চিলড্রেন অব ডান। তিনি তার অভিনীত অ্যাটোনমেন্ট, দ্য লাস্ট কিং অব স্কটল্যান্ড, ওয়ান্টেড, এবং ব্রিটিশ টেলিভিশন ধারাবাহিক শেইমলেস, এবং আর্লি ডোরস চলচ্চিত্রের জন্য সবচেয়ে বেশি পরিচিত। তিনি উদীয়মান তারকা হিসেবে বাফটা পুরস্কার ও একবার বাফটা স্কটল্যান্ড পুরস্কার পেয়েছেন। এছাড়াও তিনি একবার করে ইউরোপিয়ান ফিল্ম পুরস্কার ও গোল্ডেন গ্লোব পুরস্কার জয় করেছেন।

২০১১ সাল থেকে তিনি সুপারহিরো চলচ্চিত্র এক্স মেন: ফার্স্ট ক্লাস (২০১১), এক্স মেন: ডেজ অব ফিউচার পাস্ট (২০১৪), এক্স মেন: অ্যাপোক্যালিপ্স (২০১৬) এবং এক্স মেন: ডার্ক ফিনিক্স (২০১৮) এ প্রফেসর চার্লস জাভিয়ের চরিত্রে অভিনয় করেন। এছাড়া তিনি অপরাধধর্মী হাস্যরসাত্মক নাট্য চলচ্চিত্র ফিলথ (২০১৩) এ অভিনয় করে শ্রেষ্ঠ অভিনেতা বিভাগে ব্রিটিশ ইন্ডিপেন্ডেন্ট ফিল্ম পুরস্কার লাভ করেন। তিনি এম নাইট শ্যামালান পরিচালিত স্প্লিট চলচ্চিত্রে কেভিন নামে একজন ২৩ ধরনের ব্যক্তিত্ব সম্পন্ন চরিত্রে অভিনয় করে সমাদৃত হন।

পর্দায় অভিনয়ের পাশাপাশি তিনি ওয়েস্ট এন্ডের কয়েকটি মঞ্চনাটকে অভিনয় করেছেন এবং শ্রেষ্ঠ অভিনেতা বিভাগে তিনটি লরন্স অলিভিয়ে পুরস্কারের মনোনয়ন লাভ করেন। তিনি নোমিও অ্যান্ড জুলিয়েট, শার্লক নোমস এবং আর্থার ক্রিসমাস অ্যানিমেটেড চলচ্চিত্রে কণ্ঠও প্রদান করেছেন। ব্যক্তিগত জীবনে তিনি অভিনেত্রী অ্যান-মারি ডাফ-এর স্বামী।

তথ্যসূত্র

বহিঃসংযোগ 
 

১৯৭৯-এ জন্ম
জীবিত ব্যক্তি
২০শ শতাব্দীর স্কটল্যান্ডীয় অভিনেতা
২১শ শতাব্দীর স্কটল্যান্ডীয় অভিনেতা
স্কটল্যান্ডীয় চলচ্চিত্র অভিনেতা
স্কটীয় টেলিভিশন অভিনেতা
স্কটল্যান্ডীয় মঞ্চ অভিনেতা
স্কটল্যান্ডীয় শেকসপিয়ারীয় অভিনেতা
পোর্ট গ্লাসগোর ব্যক্তি
শ্রেষ্ঠ উদীয়মান তারকা বিভাগে বাফটা পুরস্কার বিজয়ী
এম্পায়ার পুরস্কার বিজয়ী
২০শ শতাব্দীর স্কটিশ অভিনেতা
২১শ শতাব্দীর স্কটিশ অভিনেতা
অডিওবই পাঠক
প্রাক্তন রোমান ক্যাথলিক
ইয়াসুনারি কাওয়াবাতা

ইয়াসুনারি কাওয়াবাতা (জাপানি: 川端 康成) (১১ জুন ১৮৯৯ – ১৬ এপ্রিল ১৯৭২) ছিলেন একজন জাপানি ছোটোগল্পকার ও ঔপন্যাসিক। তার সরল, কাব্যময় ও সূক্ষ্মবর্ণযুক্ত গদ্যের জন্য ১৯৬৪ সালে তাকে সাহিত্যে নোবেল পুরস্কারে ভূষিত করা হয়। তিনিই প্রথম জাপানি যিনি নোবেল পুরস্কারে ভূষিত হন। তার রচনা আন্তর্জাতিক খ্যাতিসম্পন্ন এবং অদ্যাবধি জনপ্রিয়। রবীন্দ্রনাথ ঠাকুর ছিলেন কাওয়াবাতার অন্যতম সাহিত্যিক অণুপ্রেরণা।

নির্বাচিত রচনাবলি

তথ্যসূত্র 

 Keene, Donald (1984). Dawn to the West: Japanese Literature of the Modern Era; Vol. 1: Fiction, "Kawabata Yasunari" pp. 786–845

আরও পড়ুন 
 Starrs, Roy (1998) Soundings in Time: The Fictive Art of Kawabata Yasunari, University of Hawai'i Press/RoutledgeCurzon

বহিঃসংযোগ 

 Nobel Prize site
 Yasunari Kawabata 
 Fan site
 Literary Figures of Kamakura
 
 Yasunari Kawabata's grave

১৮৯৯-এ জন্ম
১৯৭২-এ মৃত্যু
জাপানি ঔপন্যাসিক
জাপানি ছোটোগল্পকার
জাপানি নোবেল বিজয়ী
নোবেল বিজয়ী সাহিত্যিক
ওসাকার ব্যক্তিত্ব
আত্মহত্যাকারী সাহিত্যিক
গ্যাসের দ্বারা আত্মহত্যা
টোকিও বিশ্ববিদ্যালয়ের প্রাক্তনী
জাদুবাস্তবতাবাদী লেখক
জাপানে আত্মহত্যা
১৯৭২-এ আত্মহত্যা
জাপানি পুরুষ ছোটগল্পকার
টোকিও বিশ্ববিদ্যালয়ের প্রাক্তন শিক্ষার্থী
জাদুবাস্তবতাবাদ লেখক
কুভেম্পু

কুপ্পালি ভেঙ্কটাপ্পাগৌড়া পুট্টাপ্পা (কন্নড়: ಕುಪ್ಪಳ್ಳಿ ವೆಂಕಟಪ್ಪಗೌಡ ಪುಟ್ಟಪ್ಪ) (২৯ ডিসেম্বর, ১৯০৪ – ১১ নভেম্বর, ১৯৯৪)  ছিলেন একজন কন্নড় কবি ও লেখক। তাকে বিংশ শতাব্দীর কন্নড় সাহিত্যের অন্যতম শ্রেষ্ঠ কবি মনে করা হয়। তিনি কন্নড় ভাষায় সাহিত্য রচনার জন্য জ্ঞানপীঠ পুরস্কার প্রাপ্ত প্রথম সাত সাহিত্যিকের মধ্যে অন্যতম। পুট্টাপ্পা কুভেম্পু ছদ্মনামে সাহিত্য রচনা করতেন। তিনি দ্বিতীয় কন্নড় কবি যাঁকে রাষ্ট্রকবি সম্মানে ভূষিত করা হয় (এম গোবিন্দ পাইয়ের পর)। তার শ্রী রামায়ণ দর্শনম গ্রন্থটি আধুনিক কন্নড়ে ভারতীয় মহাকাব্য রামায়ণের একটি বিশিষ্ট অনুবাদ। তার কিছু শব্দবন্ধ কন্নড় ভাষায় প্রবাদপ্রতিম। ভারত সরকার তাকে পদ্মভূষণ ও পদ্মবিভূষণ সম্মানে ভূষিত করেন।

পুরস্কার 
 জ্ঞানপীঠ পুরস্কার - ১৯৬৭
 পদ্মভূষণ - ১৯৫৮
 সাহিত্য অকাদেমী পুরস্কার - ১৯৫৫
 রাষ্ট্রকবি - ১৯৬৪
 পম্পা পুরস্কার - ১৯৮৮
 পদ্মবিভূষণ- ১৯৮৯
 কর্ণাটক রত্ন - ১৯৯২

গ্রন্থপঞ্জি

উপন্যাস 
 Kaanuru Subbamma Heggadati (1936)
 Malegalalli Madumagalu (1967)

আধুনিক মহাকাব্য 
 Sri Ramayana Darshanam, Volume-1 (1949), Volume-2 (1957)

কবিতা সংকলন 
 Kolalu (1930)
 Panchajanya (1936)
 Navilu (1937)
 Kindarijogi Mattu Itara Kavanagalu (1938)
 Kogile Mattu Soviet Russia (1944)
 Shoodra Tapaswi (1946)
 Kavya Vihara (1946)
 Kinkini (1946)
 Agnihamsa (1946)
 Prema Kashmira (1946)
 Chandramanchake Baa Chakori (1954)
 Ikshugangotri (1957)
 Kabbigana kaibutti
 Pakshikaashi
 Jenaaguvaa
 Kutichaka
 Kadiradake
 Kathana KavanagaLu

নাটক 
 Birugaali (1930)
 Maharatri (1931)
 SmashaaNa kurukshetram (1931)
 Jalagaara (1931)
 Raktaakshi(1932)
 Shoodra tapaswi (1944)
 Beralge koral (1947)
 Yamana solu 
 Chandrahaasa
 Balidaana

আত্মজীবনী 
 Nenapina Doniyali (1980)

গল্পসংকলন 
 Malenadina Chitragalu (1933)
 Sanyaasi Mattu Itare KategaLu (1937)
 Nanna Devaru Mattu Itara Kategalu (1940)

সাহিত্য সমালোচনা 
 Atmashreegagi Nirankushamatigalagi (1944)
 Kavyavihara (1946)
 Taponandana (1951)
 Vibhuthi Pooje (1953)
 Draupadiya Shrimudi (1960)
 Vicharakrantige Ahvana (1976)
 Sahityaprachara

জীবনী 
 Swami Vivekananda(1926)
 Sri Ramakrishna Paramahamsa(1934)
 Guruvinodane Devaredege

ছোটোদের গ্রন্থ 
 Bommanahalliya kindarijogi(1936)
 Mari vijnani(1947)
 Meghapura(1947)
 Nanna mane(1947)
 Nanna gopaala
 Amalana kathe

দৃশ্যমাধমে কুভেম্পুর রচনা

চলচ্চিত্র 
 Kanooru Subbamma Heggaditi, directed by Girish Karnad.

আরও দেখুন 
 কন্নড় ভাষা
 কন্নড় সাহিত্য
 কন্নড় কবিতা

পাদটীকা

বহিঃসংযোগ 
 Official website of kuvempu
 Project Kuvempu
 Kuvempu Picture Album at Kamat's Potpourri
 Kuvempu Page at NIC Shimoga

১৯০৪-এ জন্ম
১৯৯৪-এ মৃত্যু
ভারতীয় কবি
সাহিত্য অকাদেমী পুরস্কার প্রাপক
জ্ঞানপীঠ পুরস্কার প্রাপক
কর্ণাটক রত্ন পুরস্কার প্রাপক
কন্নড় লেখক
কন্নড় কবি
কন্নড় সাহিত্য
সাহিত্য ও শিক্ষায় পদ্মবিভূষণ প্রাপক
রামায়ণের অনুবাদক
মহীশূরের ব্যক্তিত্ব
শিবমোজ্ঞার ব্যক্তিত্ব
চিক্কামাগালুরুর ব্যক্তিত্ব
কন্নড় জাতি
ভারতীয় সমাজতন্ত্রী
কন্নড় ব্যক্তি
জ্ঞানপীঠ পুরস্কার বিজয়ী
কন্নড় ভাষার লেখক
সাহিত্য ও শিক্ষায় পদ্মভূষণ প্রাপক
কন্নড় সাহিত্য অকাদেমি পুরস্কার প্রাপক
মহীশূর বিশ্ববিদ্যালয়ের প্রাক্তন শিক্ষার্থী
ভারতের বিশ্ববিদ্যালয় ও কলেজের প্রধান
গ্যাব্রিয়েলা মিস্ত্রাল

গ্যাব্রিয়েলা মিস্ত্রাল (৭ এপ্রিল, ১৮৮৯ – ১০ জানুয়ারি, ১৯৫৭) লুসিলা দে মারিয়া দেল পেরপেতুও সোকোরো গোদোয় আলকায়াগা-র ছদ্মনাম। তিনি ছিলেন এক কবি, কূটনীতিবিদ, শিক্ষাবিদ ও নারীবাদী। ১৯৪৫ সালে প্রথম লাতিন আমেরিকান হিসেবে তিনি সাহিত্যে নোবেল পুরস্কার অর্জন করেন। তার কবিতার কেন্দ্রীয় বিষয়বস্তু প্রকৃতি, বিশ্বাসঘাতকতা, প্রেম, মাতৃস্নেহ, দুঃখ ও তার থেকে নিষ্কৃতি, ভ্রমণ ও দেশীয় আমেরিকান ও ইউরোপীয় প্রভাবের মিশ্রণযুক্ত লাতিন আমেরিকান পরিচিতি। উল্লেখ্য গ্যাব্রিয়েলা নিজে ছিলেন বাস্ক ও আমেরিন্ডিয়ান বংশোদ্ভূত। দক্ষিণ আমেরিকার কবিতায় আধুনিকতার সূচনা যাদের হাতে, তাদের অন্যতম তিনি। ১৯১৪ সালে Sonetos de la Muerte বা মৃত্যুর সনেট বই প্রকাশের সংগে সংগে খ্যাতিলাভ করেন। কৈশোরে পাবলো নেরুদা অনুপ্রেরণা পেয়েছিলেন এই নারীর কবিতা থেকে।

রচনা 
 Sonetos de la Muerte (1914)
 Desolación (1922)
 Lecturas para Mujeres (1923)
 Ternura (1924)
 Nubes Blancas y Breve Descripción de Chile (1934)
 Tala (1938)
 Antología (1941)
 Lagar (1954)
 Recados Contando a Chile (1957)
 Poema de Chile (1967, published posthumously)
 Su Nombre es Hoy (His Name is Today) গ্রন্থ থেকে ইংরেজি ভাষায় এই উদ্ধৃতিটির জন্য মিস্ত্রাল সর্বাধিক পরিচিত:
“We are guilty of many errors and many faults, but our worst crime is abandoning the children, neglecting the fountain of life. Many of the things we need can wait. The child cannot. Right now is the time his bones are being formed, his blood is being made, and his senses are being developed. To him we cannot answer ‘Tomorrow,’ his name is today.”

আরও দেখুন 
 Barnard College, repository for part of Mistral's personal library, given by Doris Dana in 1978.
 List of female Nobel laureates
 Pisco Mistral, a pisco named after her.

তথ্যসূত্র

বহিঃসংযোগ 
 Gabriela Mistral's heritage (In Spanish)
 Life and Poetry of Gabriela Mistral
 Nobel biography
 Gabriela Mistral Foundation
 Gabriela Mistral - University of Chile (In Spanish)
 About her Basque origin (In Spanish)

১৮৮৯-এ জন্ম
১৯৫৭-এ মৃত্যু
নিউ ইয়র্কে ক্যান্সারে মৃত্যু
চিলিয়ান বিদ্বজ্জন
চিলিয়ান কূটনীতিক
মার্কিন যুক্তরাষ্ট্রে চিলিয়ান অভিনিবেশকারী
নোবেল জয়ী চিলিয়ান
দেশীয় উপজাতি বংশোদ্ভূত চিলিয়ান
চিলিয়ান কবি
চিলিয়ান স্কুলশিক্ষক
চিলিয়ান মহিলা লেখক
বাস্ক বংশোদ্ভূত চিলিয়ান
প্যানক্রেটিক ক্যান্সারে মৃত্যু
নারীবাদী লেখক
নোবেল বিজয়ী সাহিত্যিক
কোকুইম্বো অঞ্চলের ব্যক্তিত্ব
হেম্পস্টেড, নিউ ইয়র্কের ব্যক্তিত্ব
ছদ্মনামধারী লেখিকা
চিলীয় কূটনীতিবিদ
চিলীয় নোবেল বিজয়ী
অগ্ন্যাশয়ের ক্যান্সারে মৃত্যু
নোবেল বিজয়ী নারী
কলাম্বিয়া বিশ্ববিদ্যালয়ের শিক্ষক
২০শ শতাব্দীর ছদ্মনামধারী লেখক
লি স্ট্র্যাসবার্গ থিয়েটার অ্যান্ড ফিল্ম ইনস্টিটিউট

লি স্ট্র্যাসবার্গ থিয়েটার ইনস্টিটিউট () হচ্ছে যুক্তরাষ্ট্রের একটি চলচ্চিত্র অভিনয় শেখার প্রতিষ্ঠান। এটির প্রতিষ্ঠাতা প্রখ্যাত অভিনেতা লি স্ট্র্যাসবার্গ। এ প্রতিষ্ঠানটির একটি শাখা নিউ ইয়র্কের ১১৫ পূর্ব ১৫ স্ট্রিট-এ, এবং অপরটি ক্যালিফোর্নিয়ার ওয়েস্ট হলিউডের ৭৯৩৬ সান্তা মনিকা বুলেভারে অবস্থিত। এখানে মূলত লি স্ট্র্যাসবার্গের প্রণীত মেথড অ্যাক্টিং-এর কৌশলগুলো শেখানো হয়।

১৯৬৯ সালে স্ট্র্যাসবার্গ এই প্রতিষ্ঠানটি প্রতিষ্ঠা করেন। তিনি তখন বিখ্যাত অ্যাক্টরস স্টুডিও-তে শিক্ষক ও পরিচালক পদে কর্মরত ছিলেন। এই প্রতিষ্ঠানটি নিউ ইয়র্ক ইউনিভার্সিটির টিশ্চ স্কুল অফ আর্টসের সাথে যৌথভাবেও শিক্ষাপ্রদান কার্যক্রম চালায়। এই কার্যক্রমের আওতায় শিক্ষার্থীরা ৮টি ক্রেডিট কোর্স করার সুযোগ পায়। বর্তমানে এই প্রতিষ্ঠানটি পরিচালনা করছেন অ্যানা স্ট্র্যাসবার্গ।

কৃতি শিক্ষার্থী 
 উইল আর্নেট 
 লু ব্রিয়ালি 
 স্কারলেট জোহানসন 
 রণবীর কাপূর

তথ্যসূত্র

আরো দেখুন 
 লি স্ট্র্যাসবার্গ

বহিঃসংযোগ 
 প্রাতিষ্ঠানিক ওয়েবসাইট 

মার্কিন যুক্তরাষ্ট্রের শিক্ষাপ্রতিষ্ঠান
লি স্ট্রাসবার্গ থিয়েটার অ্যান্ড ফিল্ম ইনস্টিটিউটের প্রাক্তন শিক্ষার্থী
ছদ্মনাম

ছদ্মনাম কোনো ব্যক্তি বা ক্ষেত্রবিশেষে কোনো গোষ্ঠীর স্বগৃহীত ও স্বব্যবহৃত কাল্পনিক নাম।

ছদ্মনাম ব্যবহারের প্রধান উদ্দেশ্য কোনো ব্যক্তির প্রকৃত পরিচয় গোপন রাখা। শুধুমাত্র লেখকেরাই ছদ্মনাম ব্যবহার করেন না, গ্র্যাফিটি শিল্পী, প্রতিবাদী আন্দোলনকারী অথবা সন্ত্রাসবাদী এমনকি কম্পিউটার হ্যাকারেরাও ব্যবহার করেন এই জাতীয় নকল নাম। অভিনেতা, গায়ক বা অন্যান্য শিল্পীরা অনেক সময় নিজেদের জাতিগত পরিচয় গোপন রাখার জন্য মঞ্চনাম ব্যবহার করেন।

কোনো কোনো ক্ষেত্রে ছদ্মনাম গ্রহণের কারণ হয় সাংস্কৃতিক বা সাংগাঠনিক ঐতিহ্য। কোনো কোনো ধর্মীয় সংঘের সদস্যদের ধর্মীয় নাম এবং কমিউনিস্ট পার্টি নেতৃবৃন্দের ব্যবহৃত "ক্যাডার নাম" এর উদাহরণ। যথা: ট্রটস্কি ও স্তালিন।

কোনো কোনো ক্ষেত্রে আবার একাধিক ব্যক্তি একক ছদ্মনামের আড়ালেও লিখে থাকেন। কোনো রচনার সহকারী লেখকবৃন্দের ক্ষেত্রে এই জাতীয় ছদ্মনাম গ্রহণের প্রবণতা দেখা যায়। যেমন: এলারি কুইন বা নিকোলাস বরবাকি।

বাংলা সাহিত্যে 
বাংলা ভাষাতে ছদ্মনাম গ্রহণের প্রথাটি সুপ্রচলিত। কৈশোরে রবীন্দ্রনাথ ঠাকুর "ভানুসিংহ ঠাকুর" ছদ্মনামে কয়েকটি কবিতা রচনা করেছিলেন। বিশিষ্ট লেখক রাজশেখর বসু স্বনামে অনুবাদ সাহিত্য, প্রবন্ধ ইত্যাদি রচনা করলেও, তার প্রসিদ্ধ শ্লেষাত্মক গল্পগুলি লিখতেন "পরশুরাম" ছদ্মনামে। কালীপ্রসন্ন সিংহ, প্যারীচাঁদ মিত্র, সমরেশ বসু, নারায়ন গঙ্গোপাধ্যায়, বলাইচাঁদ মুখোপাধ্যায় (বনফুল), চারুচন্দ্র চক্রবর্তী, সুনীল গঙ্গোপাধ্যায় প্রমুখেরা ছদ্মনামে বহু উপন্যাস গল্প রচনা করেছেন। আধুনিক লেখক মণিশংকর মুখোপাধ্যায় তার শংকর ছদ্মনামেই সর্বাধিক পরিচিত। সত্যজিৎ রায়ের ফেলুদা সিরিজের বিখ্যাত চরিত্র লালমোহন গাঙ্গুলিরও "জটায়ু" ছদ্মনাম ছিল।

বহিঃসংযোগ 
 An extensive list of pseudonyms
 Another list of pseudonyms
 The U.S. copyright status of pseudonyms

ছদ্মনাম
বাগর্থবিজ্ঞান
শব্দখেলা
ক্রিপ্টোগ্রাফির প্রয়োগ
বেভারলি হিল্‌স হাই স্কুল

বেভারলি হিল্‌স হাই স্কুল (), যা সংক্ষেপে বেভারলি বা বিএইচএইচএস নামে পরিচিত। এটি ক্যালিফোর্নিয়ার বেভারলি হিল্‌সের একটি নামকরা পাবলিক বিদ্যালয়। বেভারলি হিল্‌সে আরেকটি পাবলিক উচ্চ বিদ্যালয় হচ্ছে মরেনো হাই স্কুল, যা বেভারলি হিল্‌স স্কুলেরর ক্যাম্পাসের ভেতরেই অবস্থিত, এবং এটির একটি অংশ।

বেভারলি, বেভারলি হিল্‌স ইউনিফায়েড স্কুল ডিসট্রিক্টের অন্তর্গত। ক্যালিফোর্নিয়ার লস অ্যাঞ্জেলসের পশ্চিম পার্শ্বের সীমান্তবর্তী সেঞ্চুরি সিটিতে প্রায় ১৯.৫ একর জায়গা নিয়ে স্কুলটি গঠিত। স্কুলের জায়গাটি আগে বেভারলি হিল্‌স স্পিডওয়ের অন্তর্গত ছিলো, যা ১৯২৪ সালে বন্ধ করে দেওয়া হয়। আর বেভারলি হিল্‌স স্কুলটির প্রতিষ্ঠা হয় ১৯২৭ সালে। স্কুল ভবনটির স্থপতি ছিলেন রবার্ট ডি. ফারকুহার, এবং তিনি ফরাসী নরমান্ডি ধাঁচে ভবনটির নকশা আঁকেন।

২০০৫-০৬ বছরের হিসাব অনুযায়ী এই স্কুলে পড়াশোনাকৃত শিক্ষার্থীর সংখ্যা ২,৩৬৮ এবং মোট ক্লাসরুম শিক্ষক আছেন ১০০.৪ জন। অর্থাৎ ছাত্র-শিক্ষক অনুপাত হচ্ছে ২৩.৫।

তথ্যসূত্র

বহিঃসংযোগ 
 Beverly Hills High School
 Beverly Hills Unified School District homepage
 Beverly Hills Unified School District, National Center for Education Statistics
 Beverly Hills High School Alumni Website
 Official Beverly Hills High School academic achievement profile

মার্কিন যুক্তরাষ্ট্রের শিক্ষাপ্রতিষ্ঠান
১৯২৭-এ প্রতিষ্ঠিত শিক্ষাপ্রতিষ্ঠান
কামিলো হোসে সেলা

কামিলো হোসে সেলা (Camilo José Cela) (মে ১১, ১৯১৬ - জানুয়ারি ১৭, ২০০২) একজন স্পেনীয় ঔপন্যাসিক, ছোট গল্পকার ও প্রাবন্ধিক যিনি ১৯৮৯ খ্রিষ্টাব্দে সাহিত্যে নোবেল পুরস্কার লাভ করেন। স্পেনীয় সাহিত্যের ইতিহাসে বিখ্যাত ৩৬’ প্রজন্মের লেখক হিসেবে পরিচিত। এস্‌পানিয়ার গৃহযুদ্ধে তিনি ফ্রাংকোর অনুগামী ছিলেন। তার একটি উপন্যাস পাস্কুয়াল দুয়ার্তের পরিবার‌‌ ১৯৯০ খ্রিষ্টাব্দে গোলাম মুস্তাফা কর্তৃক বাংলা ভাষায় অনূদিত হয়ে বাংলাদেশে প্রকাশিত হয়। এটি প্রথম ১৯৪২ খ্রিষ্টাব্দে স্পেনে প্রকাশিত হলে স্পেনীয় সাহিত্য মহলে সাড়া জাগায়।

২০০২ খ্রিষ্টাব্দের ১৭ জানুয়ারি পঁচাশি বৎসর বয়সে মাদ্রিদে তার মৃত্যু হয়।

তার লেখা কয়েকটি উল্লেখযোগ্য গ্রন্থঃ

পাসকুয়াল দুয়ার্তের পরিবার (লা ফামিলিয়া দে পাসকুয়াল দুয়ার্তে) ১৯৪২

মৌচান (লা কোলমেনা) ১৯৫১

শিল্পীদের বাফে ও অন্যান্য গল্প (বাফে দে আর্টিসতাস ই ওত্রোস রেলাতোস) ১৯৫৩

আলকার্‌রিয়া ভ্রমণ ( বিয়াখে আ লা আলকার্‌রিয়া) ১৯৪৮

তথ্যসূত্র

বহিঃসংযোগ
 [gbytes.gsood.com/wp-content/uploads/2007/06/camilo-jose.pdf সাক্ষাৎকার]
 সাক্ষাৎকার
 নোবেল বক্তৃতা ১৯৮৯
 সাক্ষাৎকার 
 প্যারিস রিভিয়্যু সাক্ষাৎকার
 বিবিসি'র শ্রদ্ধাজ্ঞাপন

১৯১৬-এ জন্ম
২০০২-এ মৃত্যু
নোবেল বিজয়ী সাহিত্যিক
স্পেনীয় ঔপন্যাসিক
প্রেমিও সের্ভান্তেস বিজয়ী
২০শ শতাব্দীর ভ্রমণ লেখক
স্পেনীয় গৃহযুদ্ধের স্পেনীয় ব্যক্তি (জাতীয় গোষ্ঠী)
গগনেন্দ্রনাথ ঠাকুর

গগনেন্দ্রনাথ ঠাকুর (১৭ সেপ্টেম্বর, ১৮৬৭ - ১৪ ফেব্রুয়ারি, ১৯৩৮) ছিলেন একজন বঙ্গীয় ঘরানার চিত্র ও কার্টুন শিল্পী। তিনি জোড়াসাঁকো ঠাকুর পরিবারের সদস্য ছিলেন।

তথ্যসূত্র

বহিঃসংযোগ 
 
 Gagnendranath Tagore

ভারতীয় চিত্রশিল্পী
১৮৬৭-এ জন্ম
১৯৩৮-এ মৃত্যু
বাঙালি শিল্পী
২০শ শতাব্দীর ভারতীয় লেখক
বাঙালি হিন্দু
কলকাতার শিল্পী
ভারতীয় শিল্পী
ঠাকুর পরিবার
২০শ শতাব্দীর ভারতীয় চিত্রশিল্পী
২০শ শতাব্দীর ভারতীয় শিল্পী
২০শ শতাব্দীর বাঙালি
১৯শ শতাব্দীর বাঙালি
কলকাতা জেলার ব্যক্তি
দ্য হলিউড রিপোর্টার

দ্য হলিউড রিপোর্টার () হচ্ছে একটি আমেরিকান বাণিজ্য ও বিনোদন ভিত্তিক ম্যাগাজিন। বিংশ শতাব্দীর শেষভাগে এটি ছিলো বিনোদন শিল্পের সর্ববৃহৎ দুই প্রকাশনার একটি, এবং প্রথমটি ছিলো ভ্যারাইটি ম্যাগাজিন। বর্তমানেও এ দুটি ম্যাগাজিন বিনোদন শিল্পের প্রায় সব খবরাখবরই প্রচার করে আসছে।

ইতিহাস 
দ্য হলিউড রিপোর্টার বিনোদন শিল্পের প্রথম দৈনিক পত্রিকা। একটি দৈনিক চলচ্চিত্র প্রকাশনা হিসেবে এটির শুরু, পরবর্তীতে ১৯৫০-এর দশকে এটি টেলিভিশন সংক্রান্ত প্রকাশনা দেওয়াও শুরু করে। ধীরে ধীরে ১৯৮০-এর দশকে এটি তার খবরের পরিধি আরও বৃদ্ধি করে।

আরও দেখুন 
 ভ্যারাইটি (ম্যাগাজিন)

বহিঃসংযোগ 
 দাপ্তরিক ওয়েবসাইট 

মার্কিন যুক্তরাষ্ট্রের ম্যাগাজিন
বিনোদন ম্যাগাজিন
পেশা ও বাণিজ্য ভিত্তিক ম্যাগাজিন
মার্কিন যুক্তরাষ্ট্রের সাপ্তাহিক ম্যাগাজিন
মার্কিন যুক্তরাষ্ট্রের জীবনচর্যা ম্যাগাজিন
স্টার ট্রিবিউন

স্টার ট্রিবিউন () যা স্টার ট্রিব (Star Trib) বা স্ট্রাইব (Strib) নামেও পরিচিত। এটি যুক্তরাষ্ট্রের মিনেসোটা অঙ্গরাজ্যের সর্বাধিক প্রচারিত পত্রিকা হিসেবে পরিচিত। এটি সপ্তাহের সাত দিনই প্রকাশিত হয়, এবং সেইন্ট পল-মিনিয়াপোলিস মহানগরীয় অঞ্চলের জন্য একটি আলাদা সংস্করণ এরা প্রকাশ করে। এছাড়া এটির বিভিন্ন অঙ্গরাজ্যব্যাপী সংস্করণগুলো মিনেসোটা, উইসকনসিন, আইওয়া, সাউথ ডাকোটা, এবং নর্থ ডাকোটাতেও পাওয়া যায়। এই পত্রিকাটির সবচেয়ে বড় প্রতিদ্বন্দী হচ্ছে পাইওনিয়ার প্রেস, যদিও এটি ছাড়াও ঐ অঞ্চলের আরো কিছু ভালো সার্কুলেটেড পত্রিকার সাথে এটির প্রতিযোগিতা চলে।

ইতিহাস 
বর্তমানের স্টার ট্রিবিউন ১৯৮২ সালে প্রতিষ্ঠিত মিনিয়াপোলিস স্টার-এর প্রতিরূপ। মিনিয়াপোলিস স্টার ছিলো একটি সান্ধ্য দৈনিক। এছাড়া তখন তারা মিনিয়াপোলিস ট্রিবিউন নামে সকালেও একটি পত্রিকা প্রকাশ করতো।

তথ্যসূত্র 

মিনেসোটার সংবাদপত্র
মার্কিন যুক্তরাষ্ট্রের দৈনিক সংবাদপত্র
ইংরেজি দৈনিক পত্রিকা
১৮৬৭-এ প্রতিষ্ঠিত সংবাদপত্র
১৮৬৭-এ মিনেসোটায় প্রতিষ্ঠিত